internet vaartha 206 Views
కేంబ్రిడ్జి వర్సిటీ ప్రసంగంలో ఆర్‌బిఐ గవర్నర్‌ రాజన్‌
లండన్‌ : విదేశీ బ్యాంకులు భారత్‌లో శాఖలు ఏర్పాటు చేసుకోవాలంటే భారీగా మూలధన వనరు లను పక్కనపెట్టుకునే సమస్య ఉందని, దీనికితోడు రుణపరపతి రేటింగ్‌లో ఎక్కువ రిస్క్‌ ఉన్న దేశంగా పేరున్నందున భారత్‌లో విదేశీ బ్యాంకులు శాఖలు ప్రారంభంచడం నిలిపివేసినట్లు ఆర్‌బిఐ గవర్నర్‌ రఘురామ్‌రాజన్‌ వెల్లడించారు. కేంబ్రిడ్జి వర్సిటీలో బ్యాంకులు ఎందుకు అన్న అంశంపై ఇచ్చిన కీలక ప్రసంగంలో విదేశీ బ్యాంకుల భారత్‌ స్థితిగతులనువివరించారు. ఆర్థికమాంద్యం తర్వాత బ్యాంకులు తమకు అవసరమైన మూలధన వనరులను మరింత ఎక్కువ పటిష్టంచేసుకోవాల్సి వస్తోందని, ఇది అత్యంతవ్యయభరితంగా మారిందన్నారు. వర్ధమాన దేశాల్లోని ఒక సెంట్రల్‌ బ్యాంకు గవర్నర్‌గా తన పరిశీలనలో క్రెడిట్‌ రేటిం గ్‌ బిఎఎగా ఉన్నదని, వీటికితోడు హైరిస్క్‌ ఎక్కువ ఉన్నదన్న హెచ్చరికలతో భారత్‌ లో విదేశీ బ్యాంకు శాఖలు ప్రారంభం కావడంలేదన్నారు. వీటికితోడు భారత్‌ శాఖలకోసం మరింతగా మూలధన వనరులు సిద్ధంచేసుకోవాల్సి వస్తోందన్నారు. వివిధ అంతర్జాతీయ ఏజెన్సీల సర్వే ప్రకారం భారత్‌కు పెట్టుబడులపరంగా అతితక్కువ గ్రేడ్‌ ఉంది. అలాగే రుణపరపతి పరంగా హైరిస్క్‌ రేటింగ్‌ ఇస్తున్నాయి. ఒకవిధంగా చెప్పాలంటే సూక్ష్మ, చిన్న, మధ్యతరహా పరిశ్రమలపరంగా కొంత మెరుగుదల కనిపిస్తోందని అన్నారు. ప్రస్తుతం ఉన్న వాతావరణానికి అనుగుణంగాచూస్తే అంతర్జాతీయ ఆర్థిక మాంద్యంనాటి మూలధన వనరులకంటే మరింత ఎక్కువ అవసరం అవుతుం దని రాజన్‌ అభిప్రాయపడ్డారు. అనుకోని అనిశ్చితి బ్యాంకింగ్‌ వాతావరణంపై ఎక్కువ మార్పులు తెచ్చిపెడుతుందని అన్నారు. అందువల్లనే భారత్‌ వాతావరణ స్థితిగతులను అధ్యయనం చేస్తున్న విదేశీబ్యాంకులు భారత్‌లో తమ శాఖలను నిలిపి వేస్తున్నాయని ఆయన అభిప్రాయం వ్యక్తంచేశారు. కేంద్ర బ్యాంకులపై మరింతగా ట్రాఫిక్‌ సిగ్నల్‌ లాంటి తనిఖీలు ఉండాలని, అంతేకాకుండా అనవ సర ద్రవ్యవిధాన పరపతి నిర్ణయాలను వదిలి వేయాలని ఇటువంటివి ఇతర ఆర్థికవ్యవస్థలపై కూడా తీవ్ర ప్రభావం చూపిస్తాయన్నారు. భారత్‌ కూడా ఇలాంటినిబందనలను మరో దశాబ్దకాలం పాటించాల్సిన అవసరం ఉందన్నారు. ఇటువంటి నిర్ణయాలు అమలయిన పక్షంలో భారత్‌ ప్రపంచం లోని టాప్‌ఐదు ఆర్థికవ్యవస్థల్లో ఒకటిగా నిలుస్తుం దని ఆయన అన్నారు. స్వల్పకాలికంగాచూస్తే ప్రభు త్వ విధానాలుప్రతికూలంగా ఉంటాయని, దీర్ఘ కాలంలో సానుకూలంగా మారతాయని అన్నారు. ఆర్ధిక విధివిధానాలు ఒకదేశానికి సానుకూలంగా ఉంటే ఇతరదేశాలకు అవి ప్రతికూలం అయ్యే అవకాశం ఉందని ఇటువంటి విధానాలను ప్రభుత్వాలు అమలుచేయడం నిలిపివేయాలని సూచించారు.